《感遇》
明代·郑阎

瑶台有孤鹤，脩洁仙中禽。本与凤鸾偶，翻为鸡鹜寻。

谷食颇自凤，松栖亦何心。徘徊失所止，惆怅谁能禁。

引领望徒侣，茫茫玄圃深。徒鸣九皋远，孰赏凌空音。

俯仰再三叹，凄然沾素襟。泣玉愿一顾，投珠难至前。

中山未见与，直道皆徒然。君子凤自献，达人甘弃捐。

衡门有遗叟，千载高其贤。

作者简介：福建闽县人，字公望。郑关弟。永乐十年进士。授安陆州学正，改无为州，官至广信教授。性质直刚毅，嫉恶不少假借。居官三十年，囊无余资。博通经史医历，能诗善画，有《抑斋集》。